**Izjava g. Saše Stamatovića,**

Direktora Uprave za šume u Ministarstvu poljoprivrede, šumarstva i vodoprivrede RS

povodom 2. Sastanka na visokom nivou Koordinacionog mehanizma za saradnju u oblasti šumarstva između Kine i CIEZ (Saradnja 16+1)

*Palata Srbija, Beograd, 14. maj 2018. godine*

Vaše ekselencije,

Dame i gospodo,

Uvaženi predstavnici,

Pre svega da vam u ime domaćina 2. sastanka na visokom novou u oblasti šumarstva u okviru kordinacionog mehanizma saradnje Kine i zemalja centrane i istočne Evrope poželim dobrodošlicu i ugodan boravak u Srbiji.

Okupili smo se po drugi put u ovom sastavu kako bi još jednom potvrdili posvećenost naših zemalja ovoj značajnoj saradnji, videli šta smo uradili ali i planirali šta ćemo uraditi.

Smatramo da treba koristiti svaku priliku i uporno naglašavati značaj šuma i šumarstva za opstanak ljudske rase, te da beskompromisna primena principa održivog gazdovanja nema alernataivu.

Šume kao najkompleksniji terestrični ekosistemi su ujedno i najfragilniji ekosistemi. Naročito osetljivi na direktne i indirektne uticaje samog čoveka koji deluje destruktivno na ukupnu životnu sredinu menjajući i prilagođavajući je sebi i svojim potrebama. Ovakav antropocentrični pristup životnoj sredini rezultuje velikim zagađenjem, neodrživim korišćenjem i, posledično, klimatskim promenama koje tako postaju jedna od tema i našeg današnjeg okupljanja.

Ni šume Republike Srbije, koje zauzimaju oko trećinu teritorije Republike nisu izuzete iz prethodnog. „Stanje šuma jedne nacije predstvlja sliku u ogledalu ekonomskih društvenih i istoriskih prilika“. Nezadovoljni stanjem naših šuma i samog sektora šumarstva, prepoznali smo veliki potencijal za unapređenje i intezivo radimo na reformi sektora koji za konačni cilj ima povećanje ekonomskog, ekološkog i socijalnog doprinosa razvoju našeg društva. Svesni smo da je efikasno dostizanje ovih ciljeva u uslovima savremenih izazova jedino moguće udruženim snagama i kapacitetima.

U međunarodnom pravnom poretku šume su nacionalna dobra, ali je nesumljiv njihov značaj kako na lokalnom tako globalnom nivou, takođe i brojni faktori koji utuču na stanje šuma poput klimatski promena su nadnacionalni i zahtevaju zajedničku reakciju.

Republika Srbije prepoznajući značaj šuma za srpsko društvo aktivno učestvuje, kako u ovom procesu, tako i u drugim procesima koji se odvijaju na globalnom i regionalnom nivou, među kojima bih izdvojio rad u okviru Foruma za šume Ujedinjenih Nacija, kao i Ministarske konferencije o zaštiti šuma u Evropi (FOREST EUROPE) a koji imaju za cilj, pre svega, očuvanje šuma, ali i njihovo stalno unapređivanje i održivo korišćenje.

U prethodnom periodu Republika Srbija je donela niz značajnih dokumenata koji tretiraju problem klimatskih promena i potvrđuju značaj šuma, dok je određeni broj dokumenata u izradi i u tome sektor šumarstva aktivno učestvuje.

Aktivno, učestvujemo u izradi Nacionalne Strategiju borbe protiv klimatskih promena sa akcionim planom koje se nalazi u završnov fazi, ovim dokumentu biće jasno predložene mere kako za unapređenje političkog, zakonodavnog i institucionalnog okvira, naučno-istraživačkog rada i projekata, tako i za unapređenje samog sistema gazdovanja šumama uvođenjem „*Climate Smart šumarstva*“, kao efikasnog sistema upravljanja rizicima kada su u pitanju klimatske promene, efikasnog sistema zaštite od erozije (kao problema koji postaje veoma značajan, naročito u poslednjoj dekadi), podizanjem gustine šumskih saobraćajnica i infrastrukture (kao preduslova za sprovođenje bilo kakvih mera u šumama), unapređenjem kurikule (a time i znanja koja se stiču u okviru šumarskih i drugih naučno-obrazovnih institucija) i, svakako, ciljanim međunarodnim projektima koji treba da daju odgovore na neke od aktuelnih problema srpskog šumarstva.

Treba istaći da je saradnja koju srpsko šumarstvo ima sa Organizacijom za poljoprivredu i hranu Ujedinjenih Nacija (UN FAO) poslednjih 15-tak godina imala pozitivne efekte koji su rezultovali unapređenim regulatornim okvirom za sektor, kao i saradnju sa Federalnim Ministarstvom poljoprivrede Savezne Republike Nemačke.

Uzimajući u obzir narastajuće potrebe i zahteve koji se stavljaju pred sektor šumarstva kada su u pitanju klimatske promene, Republika Srbija je ove godine započela realizaciju Nacionalne inventure šuma (potpomognute od strane Globalnog fonda za životnu sredinu) uvodeći u metodologiju neophodne elemente koji se odnose na klimatske promene i biodiverzitet šumskih ekosistema kako bi se stekao što jasniji uvid u stanje srpskih šuma i pronašli odgovori neophodni za unapređenje šuma i sektora šumarstva u celini.

Ponoviću, da kako pitanje klimatskih promena i mogućnosti šumskih ekosistema da se na iste adaptiraju i pomognu ublažavanju efekata klimatskih promena nije nacionalno i regionalno pitanje, nego globalno, tako je i značaj saradnje između Kine i zemalja Centralne i Istočne Evrope od neprocenjive važnosti.

Republika Srbija u potpunosti podržava elemente sadržane u predloženoj zajedničkoj izjavi sa ovog skupa.

Republika Srbija želi da se ova saradnja između naših zemalja dalje i intenzivnije razvija i produbljuje kako kroz intenzivniji zajednički rad i zajedničke projekte, tako i produbljivanjem ekonomske saradnje u svim segmentima sektora šuma i šumarstva.

Hvala na pažnji!